|  |  |  |  |  |
| --- | --- | --- | --- | --- |
| **2** | 1 | 6 | λογο-ΠΑΑ 2014-2020 | ESPA1420_rgb |

**ΠΡΟΓΡΑΜΜΑ ΑΓΡΟΤΙΚΗΣ ΑΝΑΠΤΥΞΗΣ ΤΗΣ ΕΛΛΑΔΑΣ 2014-2020**

**(ΠΑΑ 2014-2020)**

**ΠΕΡΙΛΗΨΗ 1ης ΠΡΟΣΚΛΗΣΗΣ**

**ΓΙΑ ΤΗΝ ΥΠΟΒΟΛΗ ΠΡΟΤΑΣEΩΝ**

**ΣΤΟ ΥΠΟΜΕΤΡΟ 19.2: «ΣΤΗΡΙΞΗ ΓΙΑ ΤΗΝ ΥΛΟΠΟΙΗΣΗ ΠΡΑΞΕΩΝ ΣΤΟ ΠΛΑΙΣΙΟ ΤΗΣ ΣΤΡΑΤΗΓΙΚΗΣ ΤΑΠΤΟΚ» (ΠΡΑΞΕΩΝ ΙΔΙΩΤΙΚΟΥ ΧΑΡΑΚΤΗΡΑ)**

**ΤΟΥ ΜΕΤΡΟΥ 19: «ΤΟΠΙΚΗ ΑΝΑΠΤΥΞΗ ΜΕ ΠΡΩΤΟΒΟΥΛΙΑ ΤΟΠΙΚΩΝ ΚΟΙΝΟΤΗΤΩΝ» (ΤΑΠΤΟΚ)**

**ΤΟΥ ΠΑΑ 2014-2020**

στο πλαίσιο του Τοπικού Προγράμματος «Τοπική Ανάπτυξη με Πρωτοβουλία Τοπικών Κοινοτήτων, (ΤΑΠΤοΚ), LEADER/CLLD Π.Ε ΦΘΙΩΤΙΔΑΣ – Π.Ε ΕΥΡΥΤΑΝΙΑΣ»

της Ομάδας Τοπικής Δράσης (Ο.Τ.Δ.): ΑΝΑΠΤΥΞΙΑΚΗ ΦΘΙΩΤΙΔΑΣ ΑΕ ΟΤΑ

**ΔΡΑΣΕΙΣ 19.2.2 και 19.2.3**

* **19.2.2 Ανάπτυξη / βελτίωση της επιχειρηματικότητας και ανταγωνιστικότητας της περιοχή εφαρμογής σε εξειδικευμένους τομείς, περιοχές ή δικαιούχους**
* **19.2.3 Οριζόντια ενίσχυση στην ανάπτυξη / βελτίωση της επιχειρηματικότητας και ανταγωνιστικότητας της περιοχή εφαρμογής**



**ΑΠΡΙΛΙΟΣ 2019**

**ΣΥΓΧΡΗΜΑΤΟΔΟΤΕΙΤΑΙ ΑΠΟ ΤΟ**

**ΕΥΡΩΠΑΙΚΟ ΓΕΩΡΓΙΚΟ ΤΑΜΕΙΟ ΑΓΡΟΤΙΚΗΣ ΑΝΑΠΤΥΞΗΣ**

Στο πλαίσιο υλοποίησης του Μέτρου 19 «Στήριξη για Τοπική Ανάπτυξη μέσω του LEADER (ΤΑΠΤοΚ – Τοπική Ανάπτυξη με Πρωτοβουλία Τοπικών Κοινοτήτων) του Προγράμματος Αγροτικής Ανάπτυξης (ΠΑΑ) 2014-2020 για την Π.Ε. Φθιώτιδας και την Π.Ε. Ευρυτανίας», η Ομάδα Τοπικής Δράσης (Ο.Τ.Δ.) «**Αναπτυξιακή Φθιώτιδας Α.Ε Ο.Τ.Α»**, καλεί τους ενδιαφερόμενους για την υποβολή προτάσεων έργων (πράξεων), προκειμένου να ενταχθούν και χρηματοδοτηθούν στο πλαίσιο του **ΥΠΟΜΕΤΡΟΥ 19.2:** «Στήριξηγια την υλοποίηση πράξεων στο πλαίσιο της στρατηγικής ΤΑΠΤοΚ» **(πράξεων ιδιωτικού χαρακτήρα)**, του Μέτρου 19 του ΠΑΑ 2014-2020.

Η περιοχή παρέμβασης του Τοπικού Προγράμματος αποτελείται από ολόκληρη την Π.Ε. Ευρυτανίας (Δήμος Καρπενησίου και Δήμος Αγράφων) και την Π.Ε. Φθιώτιδας, εκτός του Δήμου Αμφίκλειας-Ελάτειας και των Τ.Κ Παύλιανης – Τ.Κ Οίτης – Τ.Κ Σκαμνού και Τ.Κ Δάφνης του Δήμου Λαμιέων. Εξαιρείται επίσης από την περιοχή παρέμβασης η Δ.Ε. Λαμίας, λόγω πληθυσμού. Το σύνολο του πληθυσμού που θα εξυπηρετηθεί από το πρόγραμμα καλύπτει 114.560 μόνιμους κατοίκους, σύμφωνα με την απογραφή του 2011 και έκταση 5.631 τ.χλμ.

Με την παρούσα πρόσκληση εκδήλωσης ενδιαφέροντος καλούνται οι ενδιαφερόμενοι (υποψήφιοι δικαιούχοι) να υποβάλλουν τις προτάσεις τους, στο πλαίσιο του Μέτρου 19: «Στήριξη για Τοπική Ανάπτυξη μέσω του LEADER (ΤΑΠΤοΚ – Τοπική Ανάπτυξη με Πρωτοβουλία Τοπικών Κοινοτήτων)»και για τα ακόλουθα υπομέτρα και δράσεις:

|  |  |  |  |  |
| --- | --- | --- | --- | --- |
| ***ΚΩΔΙΚΟΣ ΔΡΑΣΗΣ*** | ***ΤΙΤΛΟΣ ΔΡΑΣΗΣ*** | ***ΚΩΔΙΚΟΣ ΥΠΟ-ΔΡΑΣΗΣ*** | ***ΤΙΤΛΟΣ ΥΠΟ-ΔΡΑΣΗΣ*** | ***ΔΗΜΟΣΙΑ ΔΑΠΑΝΗ*** |
| **19.2.3** | **Ανάπτυξη/Βελτίωση της επιχειρηματικότητας και ανταγωνιστικότητας της Περιοχής Εφαρμογής σε εξειδικευμένους τομείς, περιοχές ή δικαιούχους.** | **19.2.2.2** | Ενίσχυση επενδύσεων στην μεταποίηση, εμπορία και/ή ανάπτυξη γεωργικών προϊόντων με αποτέλεσμα μη γεωργικό προϊόν για την εξυπηρέτηση ειδικών στόχων της τοπικής στρατηγικής. | **300.000,00** |
| **19.2.2.3** | Ενίσχυση επενδύσεων στον τομέα του τουρισμού με σκοπό την εξυπηρέτηση ειδικών στόχων της τοπικής στρατηγικής. | **500.000,00** |
| **19.2.2.4** | Ενίσχυση επενδύσεων στους τομείς της βιοτεχνίας, χειροτεχνίας, παραγωγής ειδών μετά την 1η μεταποίηση, και του εμπορίου με σκοπό την εξυπηρέτηση ειδικών στόχων της τοπικής στρατηγικής | **100.000,00** |
| **19.2.2.5** | Ενίσχυση επενδύσεων παροχής υπηρεσιών για την εξυπηρέτηση του αγροτικού πληθυσμού (παιδικοί σταθμοί, χώροι αθλητισμού, πολιτιστικά κέντρα, κλπ) με σκοπό την εξυπηρέτηση ειδικών στόχων της τοπικής στρατηγικής. | **100.000,00** |
| **19.2.2.6** | Ενίσχυση επενδύσεων οικοτεχνίας και πολυλειτουργικών αγροκτημάτων με σκοπό την εξυπηρέτηση ειδικών στόχων της τοπικής στρατηγικής | **120.000,00** |
| **19.2.3** | **Οριζόντια ενίσχυση στην ανάπτυξη / βελτίωση της επιχειρηματικότητας και ανταγωνιστικότητας της περιοχή εφαρμογής** | **19.2.3.1** | Οριζόντια εφαρμογή μεταποίησης, εμπορίας και/ή ανάπτυξης γεωργικών προϊόντων με αποτέλεσμα γεωργικό προϊόν με σκοπό την εξυπηρέτηση των στόχων της τοπικής στρατηγικής. | **1.200.000,00** |
| **19.2.3.3** | Οριζόντια εφαρμογή ενίσχυσης επενδύσεων στον τομέα του τουρισμού με σκοπό την εξυπηρέτηση των στόχων της τοπικής στρατηγικής. | **250.000,00** |
| **19.2.3.4** | Οριζόντια εφαρμογή ενίσχυσης επενδύσεων στους τομείς της βιοτεχνίας, χειροτεχνίας, παραγωγής ειδών μετά την 1η μεταποίηση, και του εμπορίου με σκοπό την εξυπηρέτηση των στόχων της τοπικής στρατηγικής. | **100.000,00** |
| **19.2.3.5** | Οριζόντια εφαρμογή ενίσχυσης επενδύσεων παροχής υπηρεσιών για την εξυπηρέτηση του αγροτικού πληθυσμού (παιδικοί σταθμοί, χώροι αθλητισμού, πολιτιστικά κέντρα, κλπ) με σκοπό την εξυπηρέτηση των στόχων της τοπικής στρατηγικής. | **230.000,00** |
|  |  |  | **ΣΥΝΟΛΟ** | ***2.900.000,00*** |

Οι οδηγοί των δράσεων, οι δικαιούχοι, οι επιλέξιμες δαπάνες, τα ποσοστά επιχορήγησης, οι όροι και οι προϋποθέσεις συμμετοχής, τα κριτήρια επιλεξιμότητας και επιλογής των προτεινόμενων επενδυτικών σχεδίων, τα υποδείγματα φακέλων υποψηφιότητας, οι προδιαγραφές των δράσεων, οι προβλεπόμενες διαδικασίες αξιολόγησης, ενστάσεων, ένταξης, υλοποίησης, καταβολής της ενίσχυσης καθώς και οι προβλεπόμενοι έλεγχοι και η διάρκεια εφαρμογής του τοπικού προγράμματος περιγράφονται στην αναλυτική πρόσκληση εκδήλωσης ενδιαφέροντος καθώς και στα παραρτήματα τα οποία αποτελούν αναπόσπαστα τμήματα αυτής.

Η διάθεση στους ενδιαφερόμενους της Αναλυτικής Πρόσκλησης και των Παραρτημάτων, γίνεται σε έντυπη και ηλεκτρονική μορφή, χωρίς αμοιβή από τα γραφεία της ΟΤΔ «**ΑΝΑΠΤΥΞΙΑΚΗ ΦΘΙΩΤΙΔΑΣ Α.Ε. ΟΤΑ**», (Αρκαδίου 6 - Λαμία) κατά τις εργάσιμες ημέρες και ώρες (09:00 έως 15:00) καθώς και από την ιστοσελίδα της εταιρείας [www.fthiotiki.gr](http://www.fthiotiki.gr) ή από το [www.agrotikianaptixi.gr](http://www.agrotikianaptixi.gr)***.***

**Ημερομηνία έναρξης ηλεκτρονικής υποβολής πρότασης: 03/04/2019 και ώρα 13:00 μ.μ.**

**Ημερομηνία λήξης ηλεκτρονικής υποβολής πρότασης:  03/07/2019 και ώρα 15:00 μ.μ.**

Μετά την οριστικοποίηση της υποβολής της αίτησης στήριξης στο ΠΣΚΕ, ο/η δυνητικός/ή δικαιούχος, οφείλουν, εντός προθεσμίας η οποία δεν μπορεί να υπερβαίνει τις Πέντε (5) εργάσιμες ημέρες ήτοι έως **10/07/2019 ημέρα Τετάρτη και ώρα 15.00**, να αποστείλουν στην ΟΤΔ: «ΑΝΑΠΤΥΞΙΑΚΗ ΦΘΙΩΤΙΔΑΣ ΑΝΩΝΥΜΟΣ ΕΤΑΙΡΕΙΑ Ο.Τ.Α.» αποδεικτικό κατάθεσης της αίτησης στήριξης, καθώς και όλα τα δικαιολογητικά που δύναται να εκπληρώνουν τα κριτήρια επιλεξιμότητας και επιλογής, όπως αυτά τίθενται στους οδηγούς της κάθε υποδράσης.

Οι προτάσεις υποβάλλονται ηλεκτρονικά μέσω του ηλεκτρονικού συστήματος ΠΣΚΕ, και εντύπως στην έδρα της Ο.Τ.Δ.: **Αρκαδίου 6, Λαμία, Τ.Κ. 35131,** είτε ιδιοχείρως, είτε με συστημένη ταχυδρομική επιστολή ή ταχυμεταφορά, με την ένδειξη *«Για την 1η πρόσκληση εκδήλωσης ενδιαφέροντος του τοπικού προγράμματος Τοπικής Ανάπτυξης CLLD/LEADER**για την Π.Ε. Φθιώτιδας και την Π.Ε. Ευρυτανίας της Ο.Τ.Δ. ΑΝΑΠΤΥΞΙΑΚΗ ΦΘΙΩΤΙΔΑΣ Α.Ε.ΟΤΑ»*

Ισχύουσες είναι μόνο οι προτάσεις που θα παραληφθούν από την Ο.Τ.Δ. μέχρι την καταληκτική ημερομηνία και ώρα υποβολής προτάσεων. Σε περίπτωση υποβολής με συστημένη επιστολή ή με ταχυμεταφορά θα πρέπει ο φάκελος της πρότασης να περιέλθει ομοίως μέχρι την προαναφερθείσα ημέρα και ώρα με αποκλειστική ευθύνη των ενδιαφερομένων.

Σε περίπτωση που, για οποιοδήποτε λόγο, κάποια πρόταση υποβληθεί ή περιέλθει στο πρωτόκολλο της Ο.Τ.Δ. μετά την καταληκτική ημερομηνία και ώρα υποβολής, δεν γίνεται δεκτή ως ουδέποτε υποβληθείσα και επιστρέφεται σε αυτούς που την υπέβαλαν.

Οι ενδιαφερόμενοι μπορούν να ζητούν πληροφορίες και διευκρινήσεις για το περιεχόμενο της παρούσας Πρόσκλησης Εκδήλωσης Ενδιαφέροντος στα γραφεία της Ο.Τ.Δ «**ΑΝΑΠΤΥΞΙΑΚΗ ΦΘΙΩΤΙΔΑΣ Α.Ε. ΟΤΑ**» και στα τηλέφωνα 2231067011, 2231067029, κατά τις εργάσιμες ημέρες και ώρες από τον κ. Ράπτη Λεωνίδα – Συντονιστή του Προγράμματος CLLD/LEADER ή κ. Κουκουφίκη Γεώργιο – Μέλος της Ο.Τ.Δ.

**Λαμία, 18-03-2019**

**Ο Πρόεδρος Επιτροπής Διαχείρισης Προγράμματος CLLD/LEADER**

**Κωνσταντίνος Αποστολόπουλος**

|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ** |  | **C:\Users\Lamia2\Desktop\ΓΩΓΩ\ΦΩΤΟΓΡΑΦΙΕΣ\untitled 5.bmp C:\Users\Lamia2\Desktop\ΓΩΓΩ\ΦΩΤΟΓΡΑΦΙΕΣ\ΕΛΛΗΝΙΚΗ ΣΗΜΑΙΑ.bmp**  ΕΥΡΩΠΑΙΚΟ ΓΕΩΡΓΙΚΟ ΠΡΟΓΡΑΜΜΑ ΑΓΡΟΤΙΚΗΣ ΕΛΛΗΝΙΚΗ ΔΗΜΟΚΡΑΤΙΑΤΑΜΕΙΟ ΑΓΡΟΤΙΚΗΣ ΑΝΑΠΤΥΞΗΣ ΑΝΑΠΤΥΞΗΣ ΤΗΣ ΕΛΛΑΔΑΣ |